Yoor abuọ akirokirọ arughunughun r'arunhụ aḍiaḅạ ni, kuolọ yoor omoọgh iniin asiigbu dị iḅophoghị iyoor. Idị epelom oomo phọ idị, yoor rowạ ghan oghueni aJihova, Enaạn aBaibul phọ ḅilẹ r'Olemiạ oomọ araraạr phọ. Yoor roḍighi ghan ni oomo ilọ yoor kotue otuughaạny aJizọs Kraist kụ yoor robagaam ni dị kumạgh iyoor mọ aKristẹn. Torobọ onyọ ayoor agbor ri rasighẹ ghan mem kalọgh ologhonaạn awe ḍighaạgh otuughạ ilọ aBaibul phọ r'Omạr phọ k'Enaạn. Loor esi dị yoor roḍighi ghan ogbaanaạn, obobọ rokaạph ghan, ilọ aJihova Enaạn phọ r'Omar phọ odị, ulhegheriom iyoor mọ Abugbaanaạn aJihova.
Wạ esi phọ yoor odị bọ. Tuughạ abughẹ ilọ ayoor ḅilẹ r'omeeraam kirokirọ phọ ayoor.